Source: https://www.blikk.hu/aktualis/krimi/gyilkossag-a-belvarosban-letartoztattak-az-amerikai-ferfit-bipolaris-alholfuggo/8f7lm57
Timestamp: 2020-02-28 08:27:48
Document Index: 346653

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

Gyilkosság a belvárosban: letartóztatták az amerikai férfit - Azt állítja, hogy alkoholfüggő és bipoláris zavarban is szenved - Blikk.hu
Gyilkosság a belvárosban – Letartóztatták az amerikai férfi: azt állítja, hogy alkoholfüggő és bipoláris zavarban is szenved
2020. feb 11. 17:17
Budapest bíróság gyilkosság belváros
Letartóztatták az amerikai-brit állampolgár, akit gyilkossággal gyanúsítanak / Fotó: Isza Ferenc
Budapest – Egy hónapra elrendelte a nyomozási bíró annak a 26 éves amerikai-brit állampolgárnak a letartóztatását, aki megölt egy francia férfit szombat reggel. A gyilkosság a V. kerületében, a Ferenczy István utcában történt. A Fővárosi Törvényszék tájékoztatása szerint a férfi - aki magyar állampolgársággal is rendelkezik - azt állítja, hogy bipoláris zavarban szenved.
Úgy tudjuk: az ittas állapotban lévő elkövető egyetlen késszúrással végzett 25 éves áldozatával, akit a tragédia előtt soha nem látott. Értesülésünk szerint most sem volt semmiféle konfliktus közöttük, az amerikai férfi tettét azzal indokolta, hogy rossz napja volt, és különben sem emlékszik pontosan arra, hogy mit csinált. A francia fiatal pár napra érkezett Magyarországra, a születésnapját szerette volna megünnepelni hazánkban.
Kedden a bíróság folyosóján az elkövető egy szürke kapucnival próbálta az arcát eltakarni.
A Budapesti Rendőr-főkapitányság a támadót gyanúsítottként hallgatta ki, a Fővárosi Főügyészség pedig indítványozta a letartóztatását.
A Budai Központi Kerületi Bíróság - végleges végzésével - elrendelte a letartóztatást március 11-éig - közölte az ügyészség.
A Fővárosi Törvényszék az MTI-hez eljuttatott közleményében azt írta: a férfi amerikai-brit-magyar állampolgár, Magyarországon bejelentett lakó-, illetve tartózkodási hellyel nem rendelkezik. A bűncselekmény helyszínét elhagyta.
A bíróság úgy értékelt, a gyanúsított kényszerintézkedés hiányában a hatóságok elől megszökne, vagy elrejtőzne.
A gyanúsított büntetlen előéletű, azonban a vallomása, a nyomozás adatai, valamint a cselekmény céltalan jellege és előzménynélkülisége alapján feltehető, hogy a terhelt indokolatlan agressziója mögött kóros elmeállapot állhat fenn - írták. A férfi - elmondása szerint - bipoláris zavarban szenved és az Egyesült Államokban alkoholfüggősége miatt kezelik. Figyelemmel minderre a bíróság szerint fennáll a bűnismétlés veszélye.
A bíróság a végzésben kifejtette, hogy szakértői vélemény hiányában jelenleg nincs lehetőség az előzetes kényszergyógykezelés elrendelésére, és olyan dokumentum sem áll a bíróság rendelkezésére, amely alapján következtetni lehetne arra, hogy a gyanúsított elmeállapota, pszichés betegsége feltétlenül indokolja az orvosi kezelést, azaz az IMEI-ben (Igazságügyi Megfigyelő és Elmegyógyító Intézet) történő elhelyezést - áll a törvényszéki közleményben.
Budapest bíróság gyilkosság belváros letartóztatás amerikai alkoholfüggő bipoláris
Újabb tartományokat ért el Németországban a koronavírus
Törökország nem tartja fel tovább a menekülteket - Orbán rögtön reagált a hírre
Szerelmi életéről vallott Tóth Vera: „A lelkem korábban folyamatosan ki volt facsarva”
Fluor Tomi: „Nem rohanhat el mellettem az idő”
Détár Enikő őszintén vallott: „Nem töltöttem annyi időt a gyermekeimmel, mint egy 'normális' anya”
Külföldön futtattak prostituáltakat – Most a bűnszervezet negyedik tagjának kezén is kattant a bilincs, ez várhat rá!
Horror az állatkertben: egy kamasz testrészei hevertek az oroszlánok kifutójában
Ön látta ezt a férfit? Ekkora nyomravezetői díjat ajánlott fel a rendőrség annak, aki segít megtalálni
Elképesztő fejlemények a győri késelés kapcsán: erre készül a rácsok mögött az a 17 éves fiatal, aki óra közben támadt a tanárára
Nincs nap, hogy ne gondolna a férjére: megtörten, könnyek között szólalt meg a két éve eltűnt villanyszerelő felesége – videó